98/25/EY: Komission päätös, tehty 15 päivänä joulukuuta 1997, yhteisön taloudellisesta tuesta klassisen sikaruton hävittämiseksi Alankomaista (Ainoastaan hollanninkielinen teksti on todistusvoimainen)



Virallinen lehti nro L 008 , 14/01/1998 s. 0028 - 0029



KOMISSION PÄÄTÖS, tehty 15 päivänä joulukuuta 1997, yhteisön taloudellisesta tuesta klassisen sikaruton hävittämiseksi Alankomaista (Ainoastaan hollanninkielinen teksti on todistusvoimainen) (98/25/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna komission päätöksellä 94/370/EY (2), ja erityisesti sen 3 artiklan 3 kohdan, sekä katsoo, että Alankomaissa on todettu klassisen sikaruton tautipesäkkeitä vuonna 1997; tämän taudin ilmaantuminen aiheuttaa yhteisön karjalle vakavan uhan ja yhteisöllä on mahdollisuus korvata taloudelliset menetykset sen hävittämiseksi mahdollisimman pian, heti kun klassisen sikaruton esiintyminen vahvistettiin virallisesti, Alankomaiden viranomaiset antoivat tiedon toteuttamistaan asianmukaisista toimenpiteistä, joihin kuuluvat myös päätöksen 90/424/ETY 3 artiklan 2 kohdassa luetellut toimenpiteet, Alankomaat on toimittanut komissiolle useita teknisiä ja rahoituksellisia selvityksiä ja korvaushakemuksen alueellaan ilmaantuneiden ensimmäisten 217 tautipesäkkeen osalta, komissio on tarkistanut, että yhteisön eläinlääkintäalan säännöksiä on noudatettu ja että yhteisön taloudellisen osallistumisen edellytykset täyttyvät, Alankomaiden viranomaisten komissiolle toimittamien todettujen seikkojen perusteella päätetään ensimmäisestä ennakosta, sanotun kuitenkaan rajoittamatta rahoitusosuuden kokonaismäärästä ja mahdollisista vähennyksistä tehtävän lopullisen päätöksen soveltamista, käytettävissä olevat määrärahat huomioon ottaen ainoastaan ensimmäiset 195 tautipesäkettä voivat saada taloudellista tukea tässä vaiheessa, myöhemmät tautipesäkkeet voivat saada tukea myöhemmin edellä mainitun tarkistuksen suorittamisen mukaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Alankomaille voidaan myöntää enintään 31,3 miljoonaa ecua yhteisön taloudellista tukea korvauksena, joka maksetaan tartunnan saaneiden tilojen omistajille tai sellaisten tilojen omistajille, jotka ovat olleet yhteydessä Alankomaiden alueella vuonna 1997 ilmaantuneiden ensimmäisten 195 klassisen sikaruton tautipesäkkeen kanssa. 2 artikla 1. Yhteisön tuki myönnetään tositteiden toimittamisen jälkeen. 2. Nämä 1 kohdassa tarkoitetut asiakirjat ovat: a) Epidemiologinen kertomus kaikista niistä tiloista ja epidemiologisista yksiköistä, joilla eläimiä on teurastettu. Kertomuksessa on mainittava seuraavat tiedot: i) Tartunnan saaneet tilat - sijainti ja osoite - päivä, jona taudin esiintymistä epäiltiin, sekä taudin esiintymisen vahvistamispäivä - teurastettujen ja hävitettyjen eläinten lukumäärä sekä toimenpiteen päivämäärä - teurastuksessa ja hävittämisessä käytetty tapa - taudin epäilyhetkellä kerättyjen ja tutkittujen näytteiden tyyppi ja lukumäärä; suoritettujen kokeiden tulokset - tartunnan saaneiden tilojen tyhjentämisen yhteydessä kerättyjen ja tutkittujen näytteiden tyyppi ja lukumäärä; suoritettujen kokeiden tulokset - täydellisen epidemiologisen tutkimuksen perusteella oletettu tartuntalähde. ii) Yhteydessä olleet tilat ja epidemiologiset yksiköt - edellä i alakohdan 1, 3 ja 4 luetelmakohtien mukaisesti lueteltuina - tartunnan saanut tila (tautipesäke), jonka kanssa yhteys on vahvistettu tai oletettu, sekä yhteyden luonne. b) Rahoituskertomus, jossa mainitaan edunsaajat, osoite, teurastettujen eläinten lukumäärä, teurastuspäivä sekä maksetun tuen määrä ilman arvonlisäveroa. 3 artikla Alankomaiden on toimitettava 2 artiklassa tarkoitetut tositteet viimeistään 19 päivänä joulukuuta 1997. 4 artikla Tämä päätös on osoitettu Alankomaiden kuningaskunnalle. Tehty Brysselissä 15 päivänä joulukuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31